**Adatlap**

**adatvédelmi nyilvántartásba vételhez**

|  |  |
| --- | --- |
| Az adatkezelés megnevezése | Járműkövető Rendszer adatkezelése |
| Az adatkezelés célja | - a gépjármű vagyonvédelme, az állami vagyon védelme; - az üzemeltetési kiadások csökkentése az állami pénzügyi erőforrások hatékonyabb felhasználásának elősegítése (szervizköltség csökkentése, járműhasználat optimális időtartamának meghosszabbodása, KGFB költségek esetében előnyösebb pozíció elérése);- a vagyonkezelő érdekeinek védelme baleseti, biztosítási ügyekben a szolgálati használat esetében;- a szolgálatteljesítés, a gépjármű-használat biztonságának növelése;- adminisztrációs terhek csökkentése(járművezető/elektronikus menetlevél);- gépjárműszolgálat/üzemeltetési feladatok(indítószolgálat/adatrögzítés, információátadás; statisztikák, gazdasági számítások);- szolgálati feladatok végrehajtásának támogatása;- szolgálati feladatok ellenőrzése;- helpdesk szolgáltatás;- chip kiosztását szolgáló adatkezelés. |
| Az adatkezelés jogalapja | - GDPR 6. cikk (1) bekezdés e) pontja,- a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 2. § (1) bekezdés c) pontja; - az államháztartásról szóló 2011. évi CXCV. törvény 69. § (1)-(2) bekezdése;- a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 104. § és 288/J. § alapján a belügyminiszter irányítása alá tartozó rendvédelmi feladatokat ellátó szervek hivatásos állományú tagjai esetében a technikai ellenőrzés szabályairól szóló 23/2015. (VI. 15.) BM rendelet 2. § (3) bekezdése;a Munka Törvénykönyvéről szóló 2012. évi I. törvény 11/A. § (1) bekezdése |
| Az adatok fajtája | I. Szolgálati módban:1. A gépjárművezető viselt neve, rendfokozata, állománykategóriája, vezetői engedély száma, PÁV kategóriája, ügyintézői igazolvány száma, azonosító chip száma, elsődleges személyazonosító kódja, elemzett adatok.2. A szolgálati gépjármű helymeghatározó adata, három tengely szerinti gyorsulási adata, használati jogcíme.3. A JKR által előállított adatok, melyek a jármű és ebből következően a járművet vezető személy tartózkodási helye térképes megjelenítéssel, a vezetési stílus elemzés adatai (jármű fokozott igénybevétel, jelentős gyorshajtás, többször ismétlődő és jelentős nagyságú gyorsulás adata)II. Magáncélú használati módban:A szolgálati módban rögzített adatokkal megegyező adattartalom, de a hozzáférés kizárólag a menetlevél elkészítéséig, annak érdekében lehetséges.III. Minősített használati módban:Nincs adatrögzítés. |
| Az érintettek köre | Szolgálati gépjárművet vezető személyi állományi tagok |
| Az adatok forrása | Személyi állomány tagja, Járműkövető Rendszer |
| A továbbított adatok fajtája | \_ |
| A továbbított adatok címzettje | Nincs adattovábbítás, közös adatkezelők közötti adatátadás történik a Belügyminisztérium és a Veszprém Megyei Büntetés-végrehajtási Intézet között. |
| Az adattovábbítás jogalapja | \_ |
| Az egyes adatfajták törlési határideje | A hivatásos, valamint a rendvédelmi igazgatási alkalmazotti szolgálati jogviszonyban álló személyi állományi tag szolgálatteljesítése ellenőrzése, munkavállalók ellenőrzése céljából 30 nap;magáncélú használati módban a menetlevél elkészítése, legfeljebb 168 óra;a további célok érdekében jogszabály eltérő előírása hiányában 1 év.  |
| Az adatkezelő neve és címe (székhelye), az adatvédelmi tisztviselő neve és elérhetősége | Közös megállapodás alapján közös adatkezelők:1. Veszprém Megyei Büntetés-végrehajtási Intézet, 8200, Veszprém Külső-Kádártai u. 12.Hekeli Judit bv. őrnagy (06-88-591-570) hekeli.judit@bv.gov.hu2. Belügyminisztérium1051 Budapest József Attila utca 2-4.Dr. Tarczi-Ábrahám Dominikatel: 061/441-1000, fax: 061/441-1437, e-mail: adatvedelem@bm.gov.hu |
| A tényleges adatkezelés helye, illetve az adatfeldolgozás helye | Nemzeti Infokommunikációs Szolgáltató Zártkörűen Működő Részvénytársaság (NISZ)Székhely: H-1081 Budapest, Csokonai u. 3.Postacím: 1389 Budapest, Pf.: 133.Központi telefonszáma: 459-4200Központi telefax száma: 303-1000Internetes honlapjának címe: www.nisz.huKözponti e-mail címe: info@nisz.hu |
| Az adatkezelés jogszerűsége és a személyes adatok megfelelő szintű biztonsága érdekében végrehajtott műszaki és szervezési biztonsági intézkedések általános leírása | A büntetés-végrehajtási szervezet Adatvédelmi és Adatbiztonsági Szabályzatában, a Veszprém Megyei Büntetés-végrehajtási Intézet Adatvédelmi és Adatbiztonsági Szabályzatában, valamint a büntetés-végrehajtási szervezet, a Belügyminisztérium és a NISZ Informatikai Biztonsági Szabályzatában foglalt intézkedések. |

A közös adatkezelő szervek aGDPR6.cikk (1) bekezdése) pontjában foglalt kötelezettség teljesítése érdekében nyilvántartja a rendvédelmi gépjárművek üzemeltetéséből eredő adatokat a fentiekben meghatározottak szerint. Abból kifolyólag, hogy a személyes adatok kezelése az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, így az érintett hozzájárulásának visszavonása nem értelmezhető az adatkezelés kapcsán. A közös adatkezelő szervek a személyes adatokat az adatlapon meghatározott céltól eltérő célra nem használják fel.

Az adatkezeléssel összefüggésben a közös adatkezeléssel érintett szerv adatvédelmi tisztviselőjén keresztül bármikor:

* tájékoztatást kérhet az adatkezelésre vonatkozóan és hozzáférést kérhet a rá vonatkozóan kezeltadatokhoz,
* pontatlan adatok esetén helyesbítést vagy a hiányos adatok kiegészítését kérheti,
* a hozzájárulása alapján kezelt adatok törlését kérheti,
* adatai kezelése ellen tiltakozhat,
* kérheti az adatkezelés korlátozását.

A közös szervek adatkezelései tekintetében az adathordozhatósághoz való jog nem gyakorolható.

Tájékoztatás kérése alapján – amennyiben az nem esik törvényben meghatározott érdekből korlátozás alá – megismerheti, hogy személyes adatainak kezelése folyamatban van-e az adatkezeléssel érintett adatkezelő szervnél, és jogosult arra, hogy a rá vonatkozóan kezelt adatok kapcsán tájékoztatást kapjon arról, hogy

* milyen célból kezeli,
* mi jogosítja fel az adatok kezelésére(jogalapjáról),
* mikortól és meddig kezeli az adataikat(időtartamáról),
* milyen adatokat kezel, és azok másolatát az érintett rendelkezésére bocsátja,
* a személyes adatok címzettjeiről, illetve a címzettek kategóriáiról,
* harmadik országba vagy nemzetközi szervezet részére történő továbbításról,
* amennyiben azokat nem az érintettől gyűjtötte, akkor az adatok forrásáról,
* az automatizált döntéshozatal jellemzőiről, ha ilyet alkalmaz az adatkezelő,
* az adatkezeléssel kapcsolatos érintetti jogairól,
* jogorvoslati lehetőségeiről.

A tájékoztatás iránti és hozzáférésre irányuló kérelmekre az adatkezeléssel érintett adatkezelő szerv legkésőbb 1 hónapon belül válaszol. Az érintett a róla kezelt személyes adatokról kért további másolatokért az adminisztratív költségeken alapuló, ésszerű mértékű díjat számíthat fel. Egyes esetekben – például bűncselekmények megelőzése vagy üldözése érdekében – törvényi rendelkezések alapján a tájékoztatást az adatkezeléssel érintett adatkezelő szerv megtagadhatja, ekkor a válaszban minden esetben megjelölésre kerül, hogy mely törvényi rendelkezés alapján kellett megtagadni a tájékoztatást, és az érintett milyen jogorvoslati lehetőséget vehet igénybe.

Az adat helyesbítésének (módosításának) kérése esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adatmódosítását. Az adatkezeléssel érintett adatkezelő szerv csak így tudja megítélni azt, hogy az új adat valós-e, és ha igen, akkor módosíthatja-e a régit.

Amennyiben nem egyértelmű, hogy a kezelt adat helyes-e vagy pontos-e, akkor az adatkezeléssel érintett adatkezelő szerv az adatot nem helyesbíti, csak megjelöli, azaz jelzi, hogy azt az érintett kifogásolta, de nem biztos, hogy helytelen. Az adatkezelő a kérés hitelességének megerősítését követően, indokolatlan késedelem nélkül helyesbíti a pontatlan személyes adatokat, illetve kiegészíti a kérelemmel érintett adatokat. A helyesbítésről vagy megjelölésről az adatkezeléssel érintett adatkezelő szerv az érintettet értesíti.

Az adat törlésének, zárolásának kérése esetén az érintett kérheti adatainak törlését, ami azt jelenti, hogy az adatkezeléssel érintett adatkezelő szerv köteles arra, hogy az érintettre vonatkozó adatokat indokolatlan késedelem nélkül törölje, ha:

* a személyes adatokat jogellenesen kezelték
* a személyes adatokra már nincs szükség abból a célból, amiért kezelték,
* ha az érintett hozzájárulásán alapult az adatok kezelése és azt visszavonta, és más jogalap az adatok további kezelését nem teszi jogszerűvé,
* az adatkezeléssel érintett szerv számára az adatok törlését előíró jogszabály ilyen kötelezettséget állapít meg, és annak még nem tett eleget.

Olyan adatnak a törlését vagy zárolását azonban az adatkezeléssel érintett adatkezelő szerv nem végezheti el, aminek a kezelésére közhatalom gyakorlása, jogi kötelezettsége teljesítése keretében van szükség, vagy jogi igények előterjesztéséhez, érvényesítéséhez, illetve védelméhez kezel. Ezt az adatot ugyanis kötelező használni, nyilvántartania. A törlésről vagy zárolásról az adatkezeléssel érintett adatkezelő szerv az érintettet tájékoztatja.

Kérheti az adatkezelés korlátozását, amelynek az adatkezelő akkor tesz eleget, ha az alábbiak valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát,
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását,
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagyis a rá vonatkozó adat kezelés ellen.

Ha az adat korlátozás alá esik, az ilyen személyes adatokat a tárolás kivételével csak az érintett hozzájárulásával,vagy jogi igények előterjesztéséhez, érvényesítéséhez vagy védelméhez,vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. Az adatkezeléssel érintett adatkezelő szerv az adatkezelés korlátozásának feloldásáról előzetesen tájékoztatja az érintettet.

Jogosult arra is, hogy a saját helyzetével kapcsolatos okokból bármikor tiltakozzon személyes adatainak az adatkezeléssel érintett adatkezelő szervre ruházott közhatalmi jogosítvány gyakorlásának keretében végzett, feladata végrehajtásához szükséges adatok kezelése, valamint a jogos érdeken alapuló adatkezelés ellen. Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Amennyiben az érintett úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy az adatkezeléssel érintett adatkezelő szerv a személyes adatait kezeli, akkor javasoljuk, hogy először az adatkezeléssel érintett adatkezelő szervet keresse meg panaszával. A panasza minden esetben kivizsgálásra kerül.

Ha a panasza ellenére továbbra is sérelmezi azt, ahogy az adatkezeléssel érintett adatkezelő szerv kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (székhely: 1055 Budapest, Falk Miksa utca 9-11., levelezési címe: 1363 Budapest Pf. 9. telefon: 06/1/391-1400, e-mail: ugyfelszolgalat@naih.hu).

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (http://birosag.hu/torvenyszekek) nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-keresooldalon.